‘ઍક્શન જૅક્સન’માં તે ડબલ રોલમાં છે. ‘વિશી’ અને ‘એજે’ પડદા પર બે પાત્રોના રૂપમાં છે, પરંતુ ડિરેક્ટરે જે ટ્રીટમેન્ટ આપી છે એ જોતાં બન્ïને એકબીજાના વિસ્તરણ જેવા જ દેખાય છે. બન્ને ઍક્શનમાં આવતાં જ કાચ તૂટવા માંડે છે. મુક્કા, ગોળી, ચાકુ, તલવાર વગેરે શસ્ત્રોનો ઉપયોગ કરવામાં આવે છે. લોહીના છાંટા ઊડે છે. જેને મુક્કો વાગે તે હવામાં ગુલાંટીઓ મારવા માંડે છે. હીરોને ગુસ્સો આવે તો તે તેમને ગુરુત્વાકર્ષણથી વિરુદ્ધ હવામાં ઉછાળે છે. વળી ડાન્સ અને ડાયલૉગની વચ્ચે અનેક પ્રકારનાં હથિયારોના અવાજ આવે છે. એ ઉપરાંત પડવા-આખડવાના, તૂટવા-ફૂટવાના, ધૂમ-ધડામ, બૂમ-બડામ, છપ-છપાક વગેરે અવાજો વડે ઍક્શનની ઇફેક્ટ વધારવામાં આવે છે. વળી બૅકગ્રાઉન્ડમાં શોરબકોર ચાલતો રહે છે.